La II edició de la campanya 'Viu les festes en valencià!' presenta nous materials per a un públic infantil
04 de juny 2025

_Viu les festes en valencià!_ és el títol de la segona edició de la campanya que ha desenvolupat el Gabinet de Promoció del Valencià de l'Ajuntament de Sagunt per a fomentar l'ús del valencià en la vida quotidiana, així com en espais festius. Esta iniciativa està orientada principalment a un públic infantil, ja que els materials dissenyats combinen la diversió amb l'aprenentatge.

![](/media/g3in4ggj/ensalada_patrimoni_c.jpg?width=267&height=340&mode=max)

A més dels acolorits ventalls de cartó que es van repartir l'any passat per a promocionar la primera edició de la campanya, en esta segona edició també es distribuiran banderoles amb el lema _Viu les festes en valencià!_. Així mateix, el personal tècnic del Gabinet de Promoció del Valencià ha elaborat diversos jocs gegants: sopes de lletres amb vocabulari musical i escolar, una ensalada de lletres sobre el patrimoni històric de la ciutat i un _rosco_ com el del famós concurs televisiu amb paraules en valencià.

Les entitats festives, culturals i de tota índole tenen a la seua disposició este material que el Gabinet de Promoció del Valencià (c/ Camí Reial, 65, primera planta) prestarà per un temps definit per a animar els actes públics amb presència infantil que organitzen les associacions.

La regidora delegada del Gabinet de Promoció del Valencià, Patrícia Sánchez, ha explicat que han apostat per materials sostenibles que combinen la diversió amb l'aprenentatge perquè puguen ser reutilitzats per moltes entitats i col·lectius: “Treballem perquè la nostra llengua estiga present en tots els àmbits de la vida quotidiana i les festes populars són un espai fonamental per a reforçar aquest vincle emocional i social amb el valencià. Amb aquesta campanya volem fer del valencià una llengua que es vol, que es viu i amb la qual es juga perquè els xiquets i les xiquetes són el futur de la nostra cultura”.

![](/media/dxthxowt/rosco_c.jpg?width=453&height=431&mode=max)

*   [](http://www.facebook.com/sharer.php?u=https://aytosagunto.es/va/actualitat/2025-06-04-la-ii-edicio-de-la-campanya-viu-les-festes-en-valencia-presenta-nous-materials-per-a-un-public-infantil/ "Facebook")
*   [](http://twitter.com/share?url=https://aytosagunto.es/va/actualitat/2025-06-04-la-ii-edicio-de-la-campanya-viu-les-festes-en-valencia-presenta-nous-materials-per-a-un-public-infantil/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-06-04-la-ii-edicio-de-la-campanya-viu-les-festes-en-valencia-presenta-nous-materials-per-a-un-public-infantil/ "Linked In")
*   [](mailto:?body=https://aytosagunto.es/va/actualitat/2025-06-04-la-ii-edicio-de-la-campanya-viu-les-festes-en-valencia-presenta-nous-materials-per-a-un-public-infantil/)